cyanic-selkie/wikianc huggingface dataset:
โนโตะ (เมือง)
ภูมิศาสตร์
เมืองโนโตะครอบคลุมพื้นที่บริเวณชายฝั่งตะวันออกเฉียงเหนือของคาบสมุทรโนโตะ ติดกับทะเลญี่ปุ่นทางทิศตะวันออกและทิศใต้ เมืองโนโตะมีภูมิอากาศแบบอบอุ่นชื้น (เคิพเพิน Cfa) โดยมีฤดูร้อนที่อบอุ่นและฤดูหนาวที่หนาวเย็นและมีหิมะตกหนัก อุณหภูมิเฉลี่ยทั้งปีในโนโตะคือ 12.8 °C ปริมาณน้ำฝนโดยเฉลี่ยแต่ละปีอยู่ที่ 2,282 มิลลิเมตร โดยเดือนกันยายนเป็นเดือนที่มีฝนตกชุกที่สุด อุณหภูมิจะสูงที่สุดโดยเฉลี่ยในเดือนสิงหาคมที่ประมาณ 25.2 °C และต่ำสุดในเดือนมกราคมที่ประมาณ 2.1 °C
ประชากร
ตามข้อมูลสำมะโนของญี่ปุ่น ประชากรของโนโตะได้ลดลงในช่วง 50 ปีที่ผ่านมา
ประวัติ
พื้นที่ที่เป็นเมืองโนโตะในปัจจุบันเดิมเป็นส่วนหนึ่งของแคว้นโนโตะ ต่อมาหลังจากการฟื้นฟูเมจิ พื้นที่แห่งนี้ได้อยู่ภายใต้การปกครองของอำเภอฟูเงชิ จังหวัดอิชิกาวะ
วันที่ 1 มีนาคม ค.ศ. 2005 เมืองโนโตะและหมู่บ้านยานางิดะ ที่อยู่ในอำเภอฟูเงชิ และเมืองอูจิอูระที่อยู่ในอำเภอซูซุ ได้ควบรวมกันกลายเป็นเมืองโนโตะ โดยหลังจากควบรวมได้มีการเปลี่ยนแปลงคันจิจาก 能都 เป็น 能登 แต่การออกเสียงยังคงเหมือนเดิม และนอกจากนี้ในวันเดียวกัน อำเภอฟูเงชิก็ได้รวมกับอำเภอซูซุ เพื่อตั้งเป็นอำเภอโฮซุ ทำให้เมืองโนโตะอยู่ภายใต้การปกครองของอำเภอโฮซุ
เศรษฐกิจ
เศรษฐกิจหลักของเมืองโนโตะพึ่งพารายได้จากการประมงเชิงพาณิชย์และการเกษตรมาอย่างยาวนาน
การศึกษา
เทศบาลเมืองโนโตะมีโรงเรียนในสังกัดประกอบด้วยโรงเรียนประถม 6 แห่ง และโรงเรียนมัธยมต้น 4 แห่ง และมีโรงเรียนมัธยมปลาย 1 แห่งที่อยู่ในสังกัดคณะกรรมการการศึกษาจังหวัดอิชิกาวะ
รถไฟ
เมืองโนโตะไม่มีรถไฟโดยสารให้บริการนับตั้งแต่ที่มีการปิดตัวลงของทางรถไฟสายโนโตะเมื่อวันที่ 1 เมษายน ค.ศ. 2005
วัดทองนพคุณ (จังหวัดเพชรบุรี)
วัดทองนพคุณ เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลบางจาก อำเภอเมืองเพชรบุรี จังหวัดเพชรบุรี มีที่ตั้งวัดเนื้อที่ 12 ไร่เศษโดยประมาณ มีเนื้อที่ทั้งหมด 31 ไร่เศษ โดยประมาณ (รวมที่ตั้งวัดและที่ธรณีสงฆ์)
วัดทองนพคุณ ชื่อเดิมที่ชาวบ้านเรียกว่า วัดตาขุน หรือ วัดนพพ่อขุน ตามคำบอกเล่าว่า มีอุบาสก 2 คนชื่อตานพ กับตาขุน ตานพเป็นบิดาของตาขุน มีความศรัทธาให้ที่ดินสร้างวัดมีเนื้อที่ประมาณ 12 ไร่เศษ โดยตั้งชื่อวัดว่า "วัดนพพ่อขุน" เพื่อเป็นอนุสรณ์ ตั้งเป็นวัดเมื่อ พ.ศ. 2325 ได้รับพระราชทานวิสุงคามสีมาเมื่อ พ.ศ. 2337 ต่อมาเมื่อ พ.ศ. 2464 วัดนพพ่อขุนได้เปลี่ยนชื่อเป็น "วัดทองนพคุณ" วัดมีเกจิอาจารย์ คือ หลวงพ่อเจริญพระครูปัญญาโชติวัฒน์ (เจริญ ธมฺมโชติ)
บริเวณวัดยังเป็นที่ตั้งของ ตลาดริมน้ำวัดทองนพคุณ ที่วัดทองนพคุณสร้างร่วมกับชุมชนรอบวัด มีจุดเด่นสะพานข้ามคลอง เรือ และแพที่สร้างจากขวดพลาสติก และแกลลอนน้ำมันพลาสติกรีไซเคิล
ฉัตรชัย วิเศษสุวรรณภูมิ
ฉัตรชัย วิเศษสุวรรณภูมิ (23 พฤศจิกายน พ.ศ. 2474 – 21 เมษายน พ.ศ. 2563)  นักเขียนนวนิยายและศิลปินแห่งชาติ สาขาวรรณศิลป์ ประจำปี พ.ศ. 2540 เป็นเจ้าของนามปากกา พนมเทียน ผู้แต่ง เพชรพระอุมา ฉัตรชัย วิเศษสุวรรณภูมิเกิดที่จังหวัดปัตตานี เป็นบุตรคนสุดท้องของขุนวิเศษสุวรรณภูมิ กับนางสะอาด รัตนกุล เริ่มเขียนนวนิยายเรื่องแรกตั้งแต่สมัยเรียนมัธยมที่โรงเรียนวัดสุทธิวราราม เรื่อง “เห่าดง” ลงในสมุดอ่านกันเล่น เมื่อ พ.ศ. 2484 นอกจากเขียนนวนิยายแล้ว ฉัตรชัยยังเป็นคอลัมนิสต์เขียนบทความเกี่ยวกับอาวุธปืน ในหนังสือพิมพ์และนิตยสารบางฉบับด้วย โดยใช้ชื่อจริง และนามปากกา "ก้อง สุรกานต์"
ที่มาของนามปากกา พนมเทียน
เป็นชื่อที่มีความหมายถึงเปลวเทียนยามแสงโชนสว่างได้ที่ จะเห็นเปลวเทียนเรียวขึ้นจากปลายแท่งแล้วค่อยแผ่กว้างออกก่อนจะสอบปลายแหลมให้เรียวสะบัดความสว่างขึ้นอีกครั้ง โดยนามปากกานี้ใช้ครั้งแรกในการเขียนเรื่อง จุฬาตรีคูณ
อาธม ข่าน กา มักบะรา
อาธม ข่าน กา มักบะรา (आधम खान का मकबरा,, เบงกอล: আধম খানের সমাধি) หรือ ที่ไว้ศพอาธม ข่าน (Adham Khan's Tomb) เป็นสุสานที่สร้างขึ้นในศตวรรษที่ 16 ไว้สำหรับไว้ศพของอาธม ข่าน นายพลของจักรพรรดิอักบาร์ แห่งจักรวรรดิโมกุล อาธม ข่าน เป็นบุตรชายของมหัม อังคะ ซึ่งเป็นแม่นมของจักรพรรดิอักบาร์ อาธม ข่าน ถูกประหารชีวิตที่ป้อมอาคราหลังเขาไปฆาตกรรมอตคะ ข่าน นายพลคนโปรดของจักรพรรดิอักบาร์ในปี 1561
ที่ไว้ศพ ("มักบะรา") นี้สร้างขึ้นในปี 1562 ตั้งอยู่ทางเหนือของกุตุบมินาร์ ในเมหราวลี นครเดลี ปัจจุบันอยู่ภายใต้การดูแลของกรมสำรวจโบราณคดีอินเดีย
โดฮาทาวเวอร์
โดฮาทาวเวอร์ (Doha Tower) หรือ บุรจญ์โดฮา (برج الدوحة; Burj Doha) และชื่อเดิม บุรจญ์กาตาร์ (Burj Qatar) และ อาคารสูงสำนักงานโดฮา (Doha High Rise Office Building) เป็นตึกสูงในย่านเวสต์เบย์ นครโดฮา ประเทศกาตาร์ ในเดือนตุลาคม 2012 อาคารได้รับรางวัลตึกระฟ้าซีทีบูยูเอชสำหรับ "ตึกสูงที่ดีที่สุดในโลก" (Best Tall Building Worldwide) จาก CTBUH อาคารใช้งานเป็นสำนักงาน สร้างขึ้นด้วยงบประมาณ 125 ล้านดอลล่าร์สหรัฐ เป็นผลงานออกแบบโดย ฌอง นูแวล ชาวฝรั่งเศส และมีความสูง 238 m, 46 ชั้น
ในปี 2004 โครงการริเริ่มขึ้นครั้งแรกภายใต้ชื่อ อาคารสูงสำนักงานโดฮา (Doha High Rise Office Building) และเมื่อสร้างแล้วเสร็จในปี 2012 ได้แบรนด์ตนเองเป็น บุรจญ์โดฮา (Burj Doha) โดยเจ้าของอาคาร เชกซาอุด บิน มุฮัมมัด อัลตานี
สาธารณชนชี้ว่าอาคารมีรูป "เหมือนองคชาต" ซึ่งสื่อโดยอ้อมผ่านการที่นูแวลเรียกว่าเป็น "ความสามารถในการสืบพันธุ์ของชาย ที่ปรากฏออกมาอย่างเต็มเปี่ยม" ("fully assumed virility")
อาคารออกแบบโดยสถาปนิก ฌอง นูแวล ชาวฝรั่งเศส และมีความสูง 46 ชั้นเหนือพื้นดิน, 3 ชั้นใต้ดิน และมีพื้นที่สุทธิราว 110,000 ม2 อาคารไม่มีแก่นกลาง ทำให้มีพื้นที่ใช้สอยเพิ่มขึ้น การออกแบบของอาคารมีความแตกต่างจากอาคารอื่น โดยเป็นตึกระฟ้าแรกที่ใช้เสาภายในเป็นคอนกรีตเสริมแรง ไขว้กันในทางไดอากริด (internal reinforced concrete diagrid columns) เป็นรูปตัวเอ๊กซ์ (X) ที่เชื่อมต่อกับฟาซาดทรงกระบอกภายนอก การออกแบบนี้สื่อถึงวัฒนธรรมท้องถิ่น โดยเชื่อมต่อการออกแบบสมัยใหม่กับอิสลามโบราณ (มัชราบิยา)
อาคารนี้เป็นของเชก ซาอุด บิน มูฮัมเม็ด อัลตานี และบริหารโดยเครือฮามัด บิน ซาอุด (Hamad Bin Saoud Group) ปัจจุบันสูงเป็นอันดับหกของประเทศ
ลักษณะ
อาคารมีคสามสูง 238 m, 46 ชั้น แก่นกลางเพื่อการบริการ (service core) นั้นอยู่เฉียงออกจากตรงกลางพอดีไปเล็กน้อยเพื่อเพิ่มพื้นที่ใช้สอยสูงสุด
รูปทรงกระบอกนี้คล้ายคลึงกับอาคารสำนักงานของนูแวล ตอร์เรกลอรีเยส ในบาร์เซโลนา ซึ่งเป็นแรงบันดาลใจเชิงแนวคิดของอาคารโดฮาทาวเวอร์ ส่วนที่ต่างออกมาของอาคารนี้คือฟาซาดซึ่งออกแบบให้เข้ากับสภาพของท้องถิ่น โดยออกแบบให้มีบรีสโซเลย์ "สร้างจากลวดลายหลายชั้นซ้อนกัน ชวนให้นึกถึงบานหน้าต่างแบบอิสลามที่ใช้กันแดดให้กับอาคาร"
รางวัล
ซีทีบียูเอช (Council on Tall Buildings and Urban Habitat) ขึ้นชื่อให้อาคารนี้เป็นตึกสูงที่ดีที่สุดในตะวันออกกลางและแอฟริกาเหนือในปี 2012 it และชื่นชมการนำเอา "ลวดลายอิสลามโบราณ" มาใช้ในการออกแบบ
ในงานรางวัลสถาปนิกตะวันออกกลาง (Middle East Architect Awards) ประจำปี 2012 อาคารได้รับรางวัล "โครงการแห่งปีโดยภาพรวม" ("Overall Project of the Year") และในโอกาสเดียวกันนี้ นูแวลยังได้รับแบบจำลองย่อส่วนของอาคาร ที่ทำมาเป็นพิเศษแก่เขา
ไซเรน
thumb|300px|[[ภาพวาดไซเรนกับโอดิซูส ในปี ค.ศ. 1891 โดยจอห์น วิลเลี่ยม วาเตอร์เฮาส์]] ไซเรน (Siren; กรีก: Σειρήν, Σειρῆνες) เป็นปีศาจในเทพปกรณัมกรีก โดยปรากฏบทบาทอย่างยิ่งจากตำนานเรื่องเจสันและเรืออาร์โกและโอดิสซีย์ ไซเรน  มีลักษณะของสัตว์ผสม 3 อย่าง คือ  คล้ายนางเงือก มีขาเป็นครีบปลา มีปีกและเสียงเหมือนนก แต่บ้างก็ว่า ไซเรน เป็นมนุษย์ครึ่งนกเหมือนกินร กินรี ในวรรณคดีไทย
จากบทประพันธ์ตอนหนึ่ง ระบุว่า
ไซเรน มีเสียงอันไพเราะ รูปร่างที่งดงามรองจากเงือกเล็กน้อย มีความสามารถในการสะกดจิตให้ผู้อื่น ทำตามในสิ่งที่ตนเองต้องการ  เสียงของไซเรนไพเราะเพราะพริ้งจนทำให้คนที่เดินเรือผ่านมายังบริเวณใกล้เคียงที่ไซเรนอาศัยอยู่หลงทางเข้ามาตามเสียงเพลงของไซเรน ผู้ที่ทนฟังเสียงของนางไซเรนได้โดยไม่เสียสติจะได้รับปัญญาในการรู้จุดอ่อนของตน
ในลุ่มแม่น้ำไรน์ในประเทศเยอรมนี มีอุบัติเหตุทางเรือเกิดขึ้นบ่อย ๆ เชื่อว่าเกิดจากไซเรน ที่เรียกว่า "ผู้หญิงแห่งแม่น้ำไรน์" ซึ่งปรากฏอยู่ในคติชนนิยมและวรรณกรรมต่าง ๆ
ไซเรน ได้ถูกอ้างอิงถึงในวัฒนธรรมร่วมสมัยมากมาย เช่น เป็นตัวละครหนึ่งในการ์ตูนญี่ปุ่นเรื่อง เซนต์เซย่า ที่ชื่อ ไซเรน โซเรนต์
คอมพิวเตอร์โอลิมปิกระดับชาติ ประเทศไทย
การแข่งขันคอมพิวเตอร์โอลิมปิกระดับชาติ (Thailand Olympiad in Informatics: TOI) เป็นหนึ่งในการแข่งขันโอลิมปิกวิชาการระดับชาติของประเทศไทย ที่จัดขึ้นเป็นประจำทุกปี
ประวัติ
การแข่งขันคอมพิวเตอร์โอลิมปิกระดับชาติ เริ่มต้นจัดขึ้นครั้งแรกในปี พ.ศ. 2548 โดยใช้ชื่อว่า '''การแข่งขันคอมพิวเตอร์โอลิมปิก สอวน. ครั้งที่ 1(The First POSN Olympiad in Informatics 2005: 1st POSN – OI 2005) ณ มหาวิทยาลัยเกษตรศาสตร์ บางเขน กรุงเทพมหานคร และได้เปลี่ยนชื่อเป็น การแข่งขันคอมพิวเตอร์โอลิมปิกระดับชาติ''' ในการแข่งขันครั้งที่ 5 ณ มหาวิทยาลัยวลัยลักษณ์ จังหวัดนครศรีธรรมราช
กติกาและรูปแบบการแข่งขัน
การแข่งขันคอมพิวเตอร์โอลิมปิกระดับชาติโครงการจัดการแข่งขันเขียนโปรแกรมคอมพิวเตอร์เพื่อแก้ไขโจทย์ปัญหาในด้านการคำนวณเชิงตัวเลข วิทยาการคอมพิวเตอร์ และสาขาที่เกี่ยวข้อง โดยยึดรูปแบบตามธรรมนูญการแข่งขันคอมพิวเตอร์โอลิมปิกระดับชาติ โดยการสอบทั้งหมดมี 2 รอบ ข้อสอบอยู่ในระดับค่อนข้างยาก ผู้เข้าสอบต้องมีความเชี่ยวชาญในการเขียนโปรแกรม และการแก้ปัญหาโดยใช้คอมพิวเตอร์
วัดอัมพวัน (กรุงเทพมหานคร)
วัดอัมพวัน เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในแขวงถนนนครไชยศรี เขตดุสิต กรุงเทพมหานคร
ประวัติ
วัดอัมพวันสร้างในสมัยพระบาทสมเด็จพระนั่งเกล้าเจ้าอยู่หัว ราวปี พ.ศ. 2385 โดยพระยาราชชนะสงคราม (วัน) สร้างเพื่ออุทิศแด่มารดาชื่อ อ่ำ และได้ขนานนามว่า วัดอ่ำวัน ต่อมาเปลี่ยนชื่อเป็น "วัดอัมพวัน" ได้รับพระราชทานวิสุงคามสีมาเมื่อ พ.ศ. 2395 การสร้างและบูรณะเสนาสนะส่วนใหญ่เกิดขึ้นในสมัยของพระครูโสภณวิริยคุณ ในช่วง พ.ศ. 2523 เป็นต้นมา ทั้งอุโบสถ ศาลาการเปรียญ กุฏิ และอาคารพักรับรองเป็นต้น
อาคารเสนาสนะ
อุโบสถมีกำแพงแก้วล้อมรอบ ที่มุมกำแพงมีเจดีย์ทรงเครื่องประดับอยู่ทั้ง 4 มุม ปัจจุบันได้รื้อกำแพงแก้วและเจดีย์มุมทั้งสองด้านอุโบสถออก ส่วนด้านหลังสร้างระเบียงคดประดิษฐานพระพุทธรูปภายใน โดยครอบเชื่อมต่อกับอุโบสถและใช้กำแพงแก้วเดิมเป็นผนังระเบียง อุโบสถเป็นทรงโรง ก่อหน้าบันกว้างประดับกรอบช่อฟ้า ใบระกา หางหงส์ พื้นหน้าบันเรียบ ตกแต่งด้วยปูนปั้นลายดอกไม้ร่วงกระจายห่าง ๆ กัน ตรงกลางทำเป็นวงรี ทางข้างในสีแดง ติดด้วยเครื่องกระเบื้องเคลือบที่กลางวง ขอบวงรีประดับลายดอกไม้และริบบิ้น เหนือขึ้นไปสุดหน้าบันมีปูนปั้นลายพวงมาลัยระบายผ้า ปัจจุบันหน้าบันเหลือเห็นเฉพาะด้านหลังอุโบสถ ภายในอุโบสถประดิษฐานพระพุทธรูปเป็นหมู่ จิตรกรรมฝาผนังเขียนขึ้นใหม่ในสมัยปัจจุบัน นอกจากนั้นยังมีการวาดจิตรกรรมฝาผนังที่ศาลาการเปรียญ
วัดยังมีซุ้มเจดีย์แบบพุทธคยา เนื่องจากอดีตเจ้าอาวาสผู้สร้างเคยไปเป็นพระธรรมทูตที่วัดไทย พุทธคยา ประเทศอินเดีย
คณะนาฏศิลป์คนพิการแห่งชาติจีน
คณะนาฏศิลป์คนพิการแห่งชาติจีน ประกอบด้วยสมาชิกที่เป็นคนพิการหูหนวกและเป็นใบ้ มีการแสดงที่มีชื่อเสียงคือ "นาฏศิลป์กวนอิมพันมือ" โดยแสดงทั้งที่ไม่ได้ยินจังหวะและเสียงดนตรี และเมื่อวันที่ 7 มิถุนายน พ.ศ. 2550 องค์กรยูเนสโกของสหประชาชาติได้มอบรางวัล "ศิลปินสันติภาพ" แก่ คณะนาฏศิลป์คนพิการแห่งชาติจีน
อักษรย่อ
อักษรย่อ หรือ คำย่อ หรือ รัสพจน์ เป็นการนำอักษรบางตัวในคำหนึ่งๆ ใช้เรียกแทนคำเต็ม โดยมากจะเป็นพยัญชนะ อาจใส่จุดหรือไม่ใส่หลังอักษรนั้นๆ นิยมนำอักษรต้นพยางค์ แต่บางครั้งก็มีการใช้อักษรท้ายพยางค์ก็มี และบางครั้งอักษรย่อก็สามารถอ่านได้เป็นพยางค์ใหม่
ในภาษาไทย เมื่ออักษรย่อมีตั้งแต่ 2 ตัวขึ้นไป จะใส่จุดที่ตัวสุดท้ายเพียงจุดเดียว (ไม่ใส่ทีละอักษร) ยกเว้นบางตัวที่เคยมีใช้กันมาก่อนจนเป็นที่ยอมรับแล้ว เช่น น.ส. ร.ร. พ.ศ. เป็นต้น ส่วนภาษาต่างประเทศ โดยเฉพาะภาษาที่ใช้อักษรละติน ส่วนใหญ่จะไม่มีจุด
อาบู ดียาบี
วาซีรีกี อาบู ดียาบี (Vassiriki Abou Diaby) เป็นนักฟุตบอลชาวฝรั่งเศสเชื้อสายโกตดิวัวร์ (ไอวอรีโคสต์) เกิดเมื่อวันที่ 11 พฤษภาคม ค.ศ. 1986 ที่กรุงปารีส ปัจจุบันเล่นให้กับออแล็งปิกเดอมาร์แซย์ ในลีกเอิง ฝรั่งเศส หลังจากเล่นให้กับอาร์เซนอล ในพรีเมียร์ลีก อังกฤษ จนมีชื่อเสียง โดยปกติแล้วจะเล่นในตำแหน่งกองกลางตัวกลาง แต่ในระยะหลัง ๆ มักจะโดนจับไปเล่นเป็นปีกให้ของอาร์เซนอล ดียาบีมักจะเป็นรู้จักกันในชื่อ อาบู ซึ่งเป็นชื่อกลางของเขา
เริ่มต้นค้าแข้ง
ดียาบีเกิดที่ปารีส และได้เข้าร่วมสโมสรในบ้านเกิดอย่างสโมสรฟุตบอลปารีแซ็ง-แฌร์แม็ง ตั้งแต่อายุ 13 ปี ทั้งที่เป็นแฟนตัวยงของออแล็งปิกเดอมาร์แซย์ ก่อนจะออกจากสโมสรในอีก 2 ปีถัดมา เขาเป็นสมาชิกของ โอแซร์ที่เป็นแชมป์ U-16 ในปี 2003 คริสเตียน เอนนา ซึ่งเป็นโค้ชของทีมในขณะนั้นกล่าวไว้ว่า ดียาบีเป็นผู้เล่นที่ฉลาดและมีเทคนิคเป็นเลิศ ดียาบีก้าวขึ้นสู่ทีมชุดใหญ่ของโอแซร์และได้ลงเล่น 5 นัดในฤดูกาล 2004-05 และอีก 5 นัดในฤดูกาล 2005-06 โดยที่การลงเล่นครั้งแรกในทีมชุดใหญ่เป็นการลงสนามในฐานะตัวสำรอง ซึ่งถูกเปลี่ยนตัวลงมาในนาทีสุดท้ายในนัดที่พบกับแรนในวันที่ 14 สิงหาคม 2004
กับอาร์เซนอล
ดียาบี เซ็นสัญญากับอาร์เซนอลในวันที่ 12 มกราคม 2006 โดยเชื่อว่ามีค่าตัวประมาณ 2 ล้านปอนด์ ซึ่งก่อนหน้านั่นมีข่าวว่าเขาจะเซ็นสัญญากับสโมสรเชลซี คู่ปรับร่วมเมืองของอาร์เซนอล เขาเลือกสวมเสื้อเบอร์ 2 ที่ว่างเว้นมาจากการแขวนรองเท้าของลี ดิกสัน ดียาบีถูกดึงตัวมาอยู่กับอาร์เซนอลในฐานะตัวตายตัวแทนของปาทริก วีเยา เนื่องจากการเป็นผู้เล่นกองกลางผู้มีพลกำลัง และลีลาการเล่นที่ถอดกันมา เขาสามารถเล่นได้หลากหลายตำแหน่งในแผงมิดฟีลด์ จึงไม่แปลกเลยที่เราจะเห็นดียาบีเล่นเป็นกองกลางตัวรุกหรือกระทั่งตัวโฮดิ้งในบางเกม
นัดแรกของเขาที่ได้ลงเล่นกับอาร์เซนอลอย่างเป็นทางการ คือแมทช์ชนะ เอฟเวอร์ตัน 1-0 ในวันที่ 21 มกราคม 2006 ซึ่งเขาลงเล่นในฐานะตัวสำรอง ประตูแรกของดียาบีกับทีมใหม่ต้องรอถึงวันที่ 1 เมษายน เกิดขึ้นในเกมที่เปิดบ้านถล่ม แอสตันวิลลา 5-0 โดยในเกมนั่นนักเตะใหม่อย่างเอ็มมานูเอล อาเดบายอร์ ก็ทำประตูได้เช่นกัน ทุกอย่างเหมือนจะไปได้ดี แต่หนึ่งเดือนถัดมา เขาได้รับบาดเจ็บ จากการสไลด์ขาคู่อย่างรุนแรงจากแดน สมิธ ผู้เล่นของ 'แมวดำ' ซันเดอร์แลนด์ ส่งผลให้เขาต้องพักยาวถึงแปดเดือน ดียาบีกลับมาลงสนามได้อย่างสมบูรณ์ในลีกคัพปี 2007 นัดที่พบกับลิเวอร์พูล ในรอบก่อนรองชนะเลิศ โดยลงมาเป็นตัวสำรองของ ทีโอ วอลคอตต์ วันที่ 9 มกราคม 2007 ต่อมาในนัดชิงชนะเลิศลีก คัพปี 2007 เขาได้เข้าปะทะกับจอห์น เทร์รี โดยที่เท้าของเขาได้ไปปะทะกับกรามของเทอร์รี จนทำให้เทอร์รีสลบคาสนาม จากนั้น เทอร์รีก็ถูกนำส่งโรงพยาบาล แต่ก็ได้รับอนุญาตให้ออกจากโรงพยาบาลได้ในวันรุ่งขึ้นโดยไม่ปรากฏอาการบาดเจ็บรุนแรง
ถดูกาล 2007-2008
เขาเริ่มต้นในฤดูกาลนี้ได้ค่อนข้างดี โดยได้ทำประตูในเกมพบกับสโมสรฟุตบอลดาร์บีเคาน์ตี โดยถูกเปลี่ยนตัวลงมาแทนโทมาช โรซิตซ์กีที่บาดเจ็บ ซึ่งฤดูกาลนี้ เขามักจะถูกอาร์แซน เวนเกอร์จับไปเล่นในตำแหน่งปีกซ้ายบ่อยครั้ง เพื่อปรับปรุงการใช้เท้าซ้าย ปรับปรุงมุมมองในการเล่นให้กว้างขึ้น และปรับปรุงการตัดสินใจในการเล่น ต่อมาในวันที่ 12 ธันวาคม 2007 เขาได้ทำประตูแรกในยูฟ่าแชมเปียนส์ลีก ในนัดที่เจอสเตอัวบูคาเรสต์ โดยทำประตูขึ้นนำให้อาร์เซนอลชนะไป 2-1 ในวันที่ 29 มีนาคม 2008 เขาได้รับใบแดงในนัดที่อาร์เซนอลเจอสโมสรฟุตบอลโบลตันวอนเดอเรอส์ หลังจากไปเข้าสกัดเกรตาร์ สไตน์สสัน กองหลังโบลตัน ในวันที่ 8 เมษายน 2008 เขาได้ทำประตูลูกที่สองในยูฟ่าแชมเปียนส์ลีกในเกมพบกับลิเวอร์พูลที่แอนฟีลด์ จากนั้นเขาก็บาดเจ็บอีกครั้ง
อาการบาดเจ็บ
อาบู ดียาบี เล่นให้กับอาร์เซนอลเป็นระยะเวลาทั้งสิ้น 9 ฤดูกาล โดยได้รับบาดเจ็บมากถึง 42 ครั้ง รวมเวลาต้องหยุดพักเพราะบาดเจ็บทั้งหมด 1,554 วัน 222 สัปดาห์ หรือคิดเป็นเวลามากกว่า 4 ปี หรือเฉลี่ยแล้วจะได้รับบาดเจ็บใหม่ในทุก ๆ 80 วัน
แหล่งข้อมูลอื่น
1986
สถาบันการเงิน
สถาบันการเงิน หมายถึง หน่วยงานธุรกิจในระบบการเงิน ที่ทำหน้าที่เป็นตัวกลางให้บริการทางการเงินแก่ลูกค้า โดยการระดมทุนไปใช้ในการปล่อยกู้ หรือลงทุน และมีภาระต้องคืนเงินตามเงื่อนไขที่กำหนด รวมทั้งรับการชำระเงินและทำธุรกรรมทางการเงินประเภทต่างๆ โดยทั่วไปแล้ว สถาบันการเงิน มี 2 ประเภทใหญ่ๆ ได้แก่
เพนเทียมโปร
อินเทลคาดว่าคำสั่งแบบ 16 บิต จะถูกแทนที่ด้วยคำสั่งแบบ 32 บิต เมื่อหน่วยประมวลผลนี้ออกจำหน่าย แต่เมื่อเพนเทียมโปร ออกจำหน่าย ในท้องตลาดก็ยังมีโปรแกรม 16 บิตอยู่มากมาย ทำให้เพนเทียมโปรไม่เป็นที่นิยมในผู้ใช้ทั่วไป แต่เพนเทียมโปรนิยมใช้กันมากในเครื่องเซิร์ฟเวอร์ เนื่องจากมีหน่วยความจำแคช L2 ที่ทำงานความเร็วเดียวกับหน่วยประมวลผล ทำให้ไม่มีปัญหาคอขวด
ธงแดง
ธงแดง (Red flag) มักมีความหมายถึงธงต่างๆ ที่เป็นสีแดงโดยทั่วไป อาจใช้เป็นสัญลักษณ์เตือนภัย การประกาศกฎอัยการศึก หรือการต่อต้านท้าทาย หรือแม้แต่การใช้เป็นสีธงชาติต่างๆ ในยุคเริ่มแรกของหลายประเทศ เพราะเป็นสีที่สามารถสังเกตเห็นได้ง่ายที่สุด แต่ในทางประวัติศาสตร์แล้ว คำนี้เป็นสัญลักษณ์สากลอย่างหนึ่งที่ใช้หมายถึงแนวคิดหรือลัทธิการเมืองฝ่ายซ้ายเป็นหลัก ในพจนานุกรม Oxford English Dictionary ระบุถึงการใช้ "ธงแดง" ("red flag") เท่าที่มีการอ้างถึงครั้งแรกสุดว่า คำนี้เริ่มปรากฏในปี ค.ศ. 1602 โดยกองทหารในยุคนั้นใช้ในความหมายที่แสดงถึงการเตรียมพร้อมที่จะรบพุ่งกับศัตรู
ธงแดงได้ถูกจัดให้กลายเป็นเครื่องหมายของแนวคิดการเมืองฝ่ายซ้ายนับตั้งแต่การปฏิวัติฝรั่งเศสใน ค.ศ. 1789 เป็นต้นมา และได้กลายเป็นสัญลักษณ์ของลัทธิคอมมิวนิสต์จากการใช้ธงนี้ในคอมมูนแห่งปารีส (La Commune de Paris) เมื่อปี ค.ศ. 1871 ดังปรากฏว่า บรรดาพรรคคอมมิวนิสต์และรัฐคอมมิวนิสต์ต่าง เช่น ประเทศจีน เวียดนาม และอดีตสหภาพโซเวียต ต่างเลือกใช้สีแดงเป็นพื้นสีธงพรรคและธงชาติของตนเอง
สำหรับการใช้ธงแดงในความหมายของการเตือนภัยเริ่มปรากฏครั้งแรกเมื่อปี ค.ศ. 1777 โดยใช้ในการเตือนภัยน้ำท่วม
ฮาร์เปอส์บะซาร์
ฮาร์เปอส์บะซาร์ (Harper's Bazaar) เป็นนิตยสารแฟชั่นผู้หญิงอเมริกัน ตีพิมพ์ครั้งแรกใน ค.ศ. 1867 โดยฮาสต์ และในฐานะนิตยสาร ฮาร์เปอส์บะซาร์ถือว่าเป็นแหล่งข้อมูลของ "ผู้หญิงกลุ่มแรกที่ซื้อของที่ดีที่สุด ตั้งแต่ระดับเสื้อผ้าไม่เป็นทางการ จนถึงเสื้อผ้าตัดเฉพาะ (couture)"
นิตยสารเล็งเป้าหมายที่คนระดับกลางบน และระดับบน มีช่างภาพ ศิลปิน นักออกแบบแฟชั่น และนักเขียน เป็นผู้ส่งสารที่มีมุมมอง "เจน" สู่โลกของแฟชั่น ความงาม และวัฒนธรรมสมัยนิยมเป็นประจำทุกเดือน
โปรอีโวลูชันซ็อกเกอร์เมเนจเมนท์
โปรอีโวลูชันซ็อกเกอร์เมเนจเมนท์ (Pro Evolution Soccer Management) หรือที่รู้จักในชื่อ พีอีเอสเอ็ม หรือ พีอีเอสเมเนเจอร์/เมเนจเมนท์ เป็นวิดีโอเกมการจัดการฟุตบอลที่ได้รับการเปิดตัว ณ วันที่ 24 มีนาคม ค.ศ. 2006 ซึ่งเป็นเกมการจัดการฟุตบอลแรกของซีรีส์ โปรอีโวลูชันซ็อกเกอร์
รูปแบบการเล่น
เกมชุดนี้อิงตามฟุตบอลในช่วงฤดูกาล 2005/06 โดยในช่วงเริ่มต้นของเกม คุณจะได้รับการร้องขอให้เลือกสโมสรที่คุณต้องการที่จะบริหารจัดการ ซึ่งคุณสามารถเลือกได้จากที่มีอยู่ 108 สโมสร จาก 6 ลีกที่แตกต่างกัน ซึ่งได้แก่:
ทุกครั้งที่การแข่งขันเสร็จสิ้น จะได้รับคะแนนความรุ่งโรจน์ โดยคะแนนความรุ่งโรจน์สามารถใช้จ่ายภายในเกมเพื่อปลดล็อกผู้เล่นบางราย, คุณสมบัติพิเศษ ฯลฯ เมื่อรวมบางอย่างถึง คุณก็สามารถนำไปใช้กับสโมสรใหม่ได้ (สโมสรที่ดีกว่า, คะแนนความรุ่งโรจน์มากขึ้นที่จำเป็นสำหรับคุณ) ในขณะที่คุณอยู่ที่สโมสรอีกต่อไป คุณจะได้รับคะแนนความรุ่งโรจน์มากขึ้น
การตอบรับ
เกมได้รับความเห็นในเชิงลบพอสมควร ส่วนใหญ่มาจากการไม่ได้รับอนุญาตให้ใช้สิทธิในเกม ผู้จัดการทีมหลายคนและชื่อทีมไม่ถูกต้อง นอกจากนี้ ถ้าผู้เล่นไม่ได้รับอนุญาตในการเล่นเกม พวกเขาก็จะไม่ปรากฏในผลการค้นหา
สิ่งเหล่านี้จึงได้รับการพิจารณาว่าไม่สมจริงและอาจเกิดจากความเกียจคร้านของผู้สร้าง นี่จึงเป็นข้อจำกัดของความบันเทิงสำหรับผู้เล่น
ภาคต่อ
เกมเวอร์ชันนี้อาจไม่มีการผลิตภาคต่อ เนื่องจากความล้มเหลวในโลกของเกม อย่างไรก็ตาม มันได้กลายเป็นที่ชัดเจนว่าแฟน ๆ บางส่วนของโปรอีโวลูชันซ็อกเกอร์และโคนามิได้พิจารณาว่า เล็ทส์เมคอะซ็อกเกอร์ทีม! เป็นเปรียบเสมือนภาคต่อ เนื่องจากความคล้ายคลึงของรูปแบบและความรู้สึกที่คุ้นเคย
วัดรามพงศาวาส
วัดรามพงศาวาส ตั้งอยู่เลขที่ 3 หมู่ 10 ตำบลท่าหลวง อำเภอท่าเรือ จังหวัดพระนครศรีอยุธยา สังกัดคณะสงฆ์ธรรมยุต มีที่ดินตั้งวัดเนื้อที่ 9 ไร่ 30 ตารางวา อาณาเขตทิศเหนือติดต่อกับแม่น้ำแควป่าสัก ทิศใต้และทิศตะวันออกติดต่อกับที่ดินของเอกชน ทิศตะวันตกติดต่อกับถนนเข้าหมู่บ้าน พื้นที่ตั้งวัดเป็นที่ราบลุ่มอยู่ริมแม่น้ำแควป่าสัก
ประวัติ
วัดรามพงศาวาส ชาวบ้านมักเรียกสั้น ๆ ว่า "วัดราม" หรือ "วัดมอญ" สร้างขึ้นเป็นวัดนับตั้งแต่ พ.ศ. 2390 เดิมมีชาวมอญตั้งถิ่นฐานอยู่ ได้ร่วมใจกันสร้างแล้วเรียก "วัดรามัญประสิทธิ์" ต่อมาในปี พ.ศ. 2483 ได้เปลี่ยนนามวัดใหม่เป็น "วัดรามพงศาวาส" ได้รับพระราชทานวิสุงคามสีมาครั้งหลังวันที่ 5 กันยายน พ.ศ. 2521 เขตวิสุงคามสีมากว้าง 40 เมตร ยาว 80 เมตร ได้ผูกพัทธสีมาวันที่ 24 กุมภาพันธ์ พ.ศ. 2523
รายชื่อเจ้าอาวาส
วัดรามพงศาวาสมีเจ้าอาวาสมาแล้ว 6 รูป คือ
อัตราหมุนเวียนของลูกหนี้
อัตราหมุนเวียนของลูกหนี้ คือ จำนวนครั้งที่กิจการสามารถเก็บเงินจากการขายเชื่อได้ คำนวณโดยยอดขายเชื่อสุทธิหารด้วยลูกหนี้การค้าเฉลี่ย โดยที่ลูกหนี้การค้าเฉลี่ย คือลูกหนี้การค้าต้นงวดบวกลูกหนี้การค้าปลายงวดหารด้วย 2 หากอัตราหมุนเวียนของลูกหนี้สูงหมายความว่ากิจการสามารถเก็บเงินจากการขายเชื่อได้เร็ว แต่หากอัตรานี้สูงเกินไปอาจหมายถึงกิจการเข้มงวดในการให้เครดิตกับลูกค้ามากเกินไปทำให้เสียเปรียบในการแข่งขัน ดังนั้นการนำอัตราส่วนนี้ไปเปรียบเทียบกับกิจการอื่น จึงควรดูนโยบายการให้เครดิตแก่ลูกหนี้ของกิจการด้วย
สูตรการคำนวณ
อัตราหมุนเวียนของลูกหนี้ = ยอดขายเชื่อสุทธิ / ลูกหนี้เฉลี่ย
ลูกหนี้เฉลี่ย = (ลูกหนี้ต้นงวด + ลูกหนี้ปลายงวด) / 2
อัตราหมุนเวียนของลูกหนี้ = ยอดขายสุทธิ / ลูกหนี้เฉลี่ย
ประเทศเคนยาในพาราลิมปิกฤดูร้อน 2020
ประเทศเคนยา จะได้เข้าร่วมแข่งขันกีฬาพาราลิมปิกฤดูร้อน ครั้งที่ 16 ค.ศ. 2020 (พ.ศ. 2563) ณ กรุงโตเกียว ประเทศญี่ปุ่น ระหว่างวันที่ 24 สิงหาคม - 5 กันยายน พ.ศ. 2564 คณะกรรมการพาราลิมปิกแห่งประเทศเคนยาได้ส่งทีมนักกีฬาที่ผ่านรอบคัดเลือกพาราลิมปิกแล้วทั้งหมด 3 คน เข้าร่วมการแข่งขันใน 2 ชนิดกีฬา
ไดฮัทสุ อัพพลอส
ไดฮัทสุ อัพพลอส (Daihatsu Applause) เป็นรถยนต์นั่งขนาดเล็ก (Compact Car) ผลิตโดยไดฮัทสุ เริ่มผลิตเมื่อปี พ.ศ. 2532 เพื่อมาทดแทนไดฮัทสุ ชามานท์ และเลิกผลิตเมื่อปี พ.ศ. 2543 ถือเป็นรถยนต์นั่งที่ใหญ่ที่สุดของไดฮัทสุในขณะนั้น เนื่องจากไดฮัทสุ เป็นหนึ่งในผู้ผลิตรถยนต์ในเครือโตโยต้า จากการที่ไดฮัทสุ เป็นผู้เชี่ยวชาญในด้านการผลิตรถยนต์ขนาดเล็ก เมื่อไดฮัทสุ ชามานท์ รถยนต์ที่ใหญ่ที่สุดในสายการผลิตขณะนั้น ได้เลิกทำตลาดไปในปี พ.ศ. 2530 ทำให้ไดฮัทสุ ต้องออกรถรุ่นใหม่มาเปิดตัว โดยชูจุดเด่นที่ห้องโดยสารที่สะดวกสบาย และอัพพลอสก็ได้เปิดตัวขึ้นในงาน Geneva Motor Show มีตัวถังเพียง 1 แบบคือลิฟท์แบค 5 ประตู และเป็นที่น่าสนใจในขณะนั้น เนื่องจากเป็นรถซีดาน 4 ประตู แต่สามารถเปิดท้ายได้เหมือนรถแฮทช์แบค 5 ประตู เครื่องยนต์เป็นเครื่องยนต์ 1.6 ลิตร ระบบเกียร์เป็นเกียร์ธรรมดา 5 สปีดและเกียร์อัตโนมัติ 3 และ 4 สปีด
ในประเทศไทย ไดฮัทสุ อัพพลอส เปิดตัวเมื่อปี พ.ศ. 2533 โดยบริษัท พระนครยนตรการ จำกัด ซึ่งเป็นผู้นำเข้า (CBU) ผลิตและจัดจำหน่ายรถยนต์ไดฮัทสุในขณะนั้น วางตำแหน่งทางการตลาดเดียวกับคู่แข่งในขณะนั้น แต่ไม่ประสบความสำเร็จ เนื่องจากภาพลักษณ์ของไดฮัทสุเป็นผู้ที่เชี่ยวชาญในด้านรถยนต์ขนาดเล็ก ทำให้หายไปจากตลาดไทยอย่างรวดเร็ว และเคยเป็นแท็กซี่อยู่ช่วงหนึ่ง จนพระนครยนตรการต้องมีคำสั่งห้ามนำรถไดฮัทสุ อัพพลอสไปใช้เป็นแท็กซี่
แม้ว่าไดฮัทสุ อัพพลอส จะเป็นรถที่ทันสมัยมากเพียงใด แต่หลังจากเปิดตัวมาได้ 7 ปี อัพพลอสก็ถูกมองว่าเล็กกว่าคู่แข่ง ทำให้ยอดขายน้อยลง จนต้องปรับโฉม Minorchange ในปี พ.ศ. 2540 แต่ก็ไม่ได้ช่วยให้ยอดขายเพิ่มขึ้น จนยุติการผลิตอย่างเป็นทางการทั่วโลกในปี พ.ศ. 2543 โดยไม่มีรถรุ่นใหม่สำหรับตลาดโลก มีเฉพาะในญี่ปุ่นที่นำโตโยต้า คัมรี่มาผลิตภายใต้แบรนด์ของตนเองในชื่อ ไดฮัทสุ อัลติส และเป็นรถรุ่นที่ใหญ่ที่สุดของไดฮัทสุในปัจจุบัน
ซิตี้ฮันเตอร์ สายลับ คาสโนเวอร์
ซิตี้ฮันเตอร์ สายลับ คาสโนเวอร์ (Nicky Larson et le parfum de Cupidon; ) เป็นภาพยนตร์ฝรั่งเศสแนวสุขนาฏกรรมโลดโผนในปี พ.ศ. 2561 กำกับโดย Philippe Lacheau ซึ่งยังเป็นผู้เขียนบทภาพยนตร์ร่วมกับ Julien Arruti และ Pierre Lacheau ดัดแปลงมาจากซีรีส์มังงะและอนิเมะญี่ปุ่นเรื่อง ซิตี้ฮันเตอร์ (รู้จักในชื่อ Nicky Larson ในประเทศฝรั่งเศส) ผลงานของสึกาซะ โฮโจ ผู้อนุมัติการดัดแปลงเป็นภาพยนตร์หลังจากได้อ่านบทภาพยนตร์ ภาพยนตร์นำแสดงโดย Philippe Lacheau, Élodie Fontan, Tarek Boudali และ Julien Arruti ในบทตัวละครหลัก ร่วมด้วย Didier Bourdon, Kamel Guenfoud, Sophie Mousel และพาเมลา แอนเดอร์สัน ในบทตัวละครสมทบ ออกฉายในประเทศฝรั่งเศสเมื่อวันที่ 6 กุมภาพันธ์ พ.ศ. 2562 และออกฉายในประเทศไทยในวันที่ 14 มีนาคม พ.ศ. 2562
มัสยิดใหญ่อันนูรี (โมซูล)
มัสยิดญามีอันนูรี (جامع النوري) หรือ มัสยิดใหญ่อันนูรี (Great Mosque of al-Nuri) เป็นอดีตมัสยิดในโมซูล ประเทศอิรัก เป็นที่รู้จักจากหออะซานเอียง ซึ่งเป็นที่มาของชื่อเล่นของเมืองโมซูลว่า "คนค่อม" (الحدباء; the hunchback) ธรรมเนียมระบุว่ามัสยิดสร้างจึ้นครั้งแรกในปลายศตวรรษที่ 12 และถูกทำลายระหว่างการปะทะที่โมซูลในปี 2017 โดยกองทัพอิรักระบุว่าไอซิล (ISIL) เป็นผู้ก่อการทำลายมัสยิด
มัสยิดนี้มีความสำคัญเชิงสัญลักษณ์มากต่อไอซิลและผู้นำไอซิล อะบู บักร์ อัลบัฆดาดี เนื่องจากในปี 2014 มัสยิดนี้เป็นสถานที่ที่กองกำลังประกาศ "คาลีเฟต" ของตนขึ้น และธงของไอซิลถูกนำขึ้นแขวนบนยอดหออะซานความสูง 45 เมตรของมัสยิด พร้อมวห้คำสัญญาว่าจะไม่ยอมให้ธงนี้ตกถึงพื้นเด็ดขาด ในขณะที่ทางการอิรักและชาวบ้านในท้องถิ่นระบุว่าไอซิลเป็นผู้ทำลายมัสยิด ไอซิลออกประกาศประณามกองทัพสหรัฐว่าเป็นผู้ทำลายมัสยิด ซึ่งไม่ตรงกับหลักฐานเป็นคลิปวิดีโอขณะทำลายมัสยิดที่บีบีซีนำมารายงาน
ฮัยดัร อัลอะบาดี นายกรัฐมนตรีอิรักระบุว่าการทำลายมัสยิดโดยไอซิลนี้เป็นการ "ประกาศยอมแพ้" ของไอซิล
สตาร์ เทรค: ฝ่าสงครามยึดโลก
หลังภาพยนตร์ สตาร์ เทรค ผ่ามิติจักรวาลทลายโลก ฉายในปี ค.ศ. 1994 พาราเมาต์พิกเจอส์ มอบหมายให้นักเขียนบท แบรนนอน บรากาและโรนัลด์ ดี. มัวร์ พัฒนาบทสำหรับภาพยนตร์เรื่องถัดไปในภาพยนตร์ชุด บรากาและมัวร์ต้องการใส่บอร์กเข้าไปในเนื้อเรื่อง ขณะที่ผู้อำนวยการสร้าง ริก เบอร์แมน ต้องการเนื้อเรื่องเกี่ยวกับการเดินทางข้ามเวลา ผู้เขียนบททั้งสองคนได้รวมสองแนวคิดนี้เข้าด้วยกัน โดยในตอนแรก พวกเขาเขียนบทให้ภาพยนตร์ดำเนินเรื่องในยุคฟื้นฟูศิลปวิทยายุโรป แต่ได้เปลี่ยนช่วงเวลาเป็นกลางศตวรรษที่ 21 แทน หลังจากกลัวว่าแนวคิดยุคฟื้นฟูศิลปวิทยาจะ "ไร้ค่าเกินไป" หลังผู้กำกับภาพยนตร์ที่มีชื่อเสียงสองคน ปฏิเสธกำกับภาพยนตร์เรื่องนี้ นักแสดง โจนาทาน เฟรกส์ ได้รับเลือกให้กำกับภาพยนตร์ เพื่อให้มั่นใจว่างานจะตกอยู่กับคนที่เข้าใจ สตาร์ เทรค
บทภาพยนตร์เรื่องนี้จำเป็นต้องมีการออกแบบยานอวกาศใหม่ รวมไปถึงยาน ยูเอสเอส เอนเทอร์ไพรส์ ลำใหม่ ผู้ออกแบบงานสร้าง เฮอร์แมน ซิมเมอร์แมน และ นักวาดภาพ จอห์น อีฟส์ ร่วมมือกันสร้างยานอวกาศใหม่ที่ดูโฉบเฉี่ยวมากกว่ายาน เอนเทอร์ไพรส์ ก่อนหน้านี้ การถ่ายทำที่แอริโซนาและแคลิฟอร์เนียหลายสัปดาห์ ก่อนที่จะย้ายกองถ่ายไปถ่ายทำฉากภายในยานอวกาศ บอร์กได้รับการออกแบบใหม่ ให้ดูเหมือนว่าพวกเขาถูกดัดแปลงให้เป็นเครื่องจักรจากภายในสู่ภายนอก การแต่งหน้าใหม่ใช้เวลานานถึงสี่เท่า มากกว่าการปรากฏตัวของพวกเขาในละครโทรทัศน์ บริษัทสร้างเอฟเฟกต์ อันดัสเชียลไลต์แอนด์แมจิก เร่งสร้างเทคนิคพิเศษของภาพยนตร์ให้เสร็จภายในเวลาไม่ถึงห้าเดือน เทคนิคเอฟเฟกต์แสงแบบดั้งเดิมถูกเสริมด้วยภาพที่สร้างด้วยคอมพิวเตอร์ เจอร์รี โกลด์สมิท และ โจเอล ลูกชายของเขา ร่วมมือกันแต่งดนตรีประกอบภาพยนตร์ ถึงแม้ว่าจะมีเพียงเจอร์รีเท่านั้นที่มีชื่อในเครดิตภาพยนตร์
สตาร์ เทรค: ฝ่าสงครามยึดโลก ฉายเมื่อวันที่ 22 พฤศจิกายน ค.ศ. 1996 เคยเป็นภาพยนตร์ที่ทำเงินสูงสุดในวันเปิดตัวสุดสัปดาห์ ภาพยนตร์ทำเงินในสหรัฐและแคนาดา 92 ล้านดอลลาร์สหรัฐ และทำเงินจากภูมิภาคอื่น ๆ อีก 54 ล้านดอลลาร์สหรัฐ รวมแล้วภาพยนตร์ทำเงินทั่วโลก 146 ล้านดอลลาร์สหรัฐ ภาพยนตร์ได้รับการตอบรับที่ดีจากนักวิจารณ์ โดยนักวิจารณ์ รอเจอร์ อีเบิร์ต ยกย่องว่าเป็นหนึ่งในภาพยนตร์ สตาร์ เทรค ที่ดีที่สุด และเป็นเคยเป็นภาพยนตร์ที่ได้รับการวิจารณ์ในแง่บวกมากที่สุดในแฟรนไชส์ (93%) จนกระทั่งภาพยนตร์รีบูต แซงไปในปี ค.ศ. 2009 (94%) บอร์กและเทคนิคพิเศษได้รับการยกย่อง ในขณะที่ตัวละครได้รับการยกย่องน้อยกว่า การวิเคราะห์ทางวิชาการของภาพยนตร์เรื่องนี้มุ่งเน้นไปที่ความคล้ายคลึงของกัปตัน ฌอง-ลุก พิคาร์ด กับ เอแฮบของเฮอร์แมน เมลวิลล์ และธรรมชาติของบอร์ก ฝ่าสงครามยึดโลก ได้รับการเสนอชื่อในรางวัลออสการ์ สาขาแต่งหน้ายอดเยี่ยม และได้รับ รางวัลแซทเทิร์น 3 รางวัล ภาคต่อของภาพยนตร์ชื่อว่า สตาร์ เทรค: ผ่าพันธุ์อมตะยึดจักรวาล ฉายในปี ค.ศ. 1998
ชีเบล คัมค็อพแทร์ เอส-100
ชีเบล คัมค็อพแทร์ เอส-100 (Schiebel Camcopter S-100) เป็นอากาศยานไร้คนขับ (UAV) จากออสเตรียที่ใช้การออกแบบอากาศยานปีกหมุน
การออกแบบและพัฒนา
ผลิตโดยบริษัทชีเบลของออสเตรีย ซึ่งได้รับการพัฒนาตั้งแต่ปี พ.ศ. 2546 ถึง 2548 ด้วยน้ำหนักบินขึ้นสูงสุด (MTOW) 200 กิโลกรัม (440 ปอนด์) ความทนทานในการบินต่อเนื่องถึง 6 ชั่วโมง (ยืดได้นานกว่า 10 ชั่วโมง เมื่อติดตั้งถังเชื้อเพลิงน้ำมันอากาศยานสำหรับเครื่องยนต์ลูกสูบเสริมภายนอก ) มีความเร็วสูงสุด 220 กิโลเมตรต่อชั่วโมง (140 ไมล์ต่อชั่วโมง) และเพดานบินสูงสุด 5,500 เมตร (18,000 ฟุต) ขับเคลื่อนด้วยเครื่องยนต์ไดมอนด์ 55 แรงม้า (41 กิโลวัตต์) รวมถึงสามารถรับน้ำหนักบรรทุกได้หลากหลาย เช่น เซนเซอร์อิเล็กโทรออปติกส์ และอินฟราเรด
เมื่อวันที่ 12 มีนาคม พ.ศ. 2555 ชีเบลประกาศว่า บริษัทประสบความสำเร็จในการทดสอบเครื่องยนต์ ที่ใช้น้ำมันเชื้อเพลิงชนิดหนักที่พัฒนาโดยบริษัท ที่สามารถเปลี่ยนได้กับเครื่องยนต์ไดมอนด์มาตรฐาน เครื่องยนต์ที่ใช้น้ำมันเชื้อเพลิงชนิดหนักนี้สามารถใช้เชื้อเพลิงอากาศยานเจพี-5, เจ็ต เอ-1 หรือเจพี-8 เชื้อเพลิงเหล่านี้ ซึ่งเป็นมาตรฐานสำหรับเรือเดินทะเล มีความปลอดภัยในการจัดเก็บและจัดการมากกว่าแก๊สโซลีน
ในวันที่ 7 กุมภาพันธ์ พ.ศ. 2556 ชีเบลได้จัดเที่ยวบินทดสอบระบบเรดาร์ตรวจการณ์แตเลซกรุป ไอ-มาสเตอร์ บนคัมค็อพแทร์ที่โรงงานวีเนอร์น็อยชตัท ประเทศออสเตรีย ระบบไอ-มาสเตอร์ ที่มีน้ำหนัก 30 กิโลกรัม (66 ปอนด์) นั้นเอื้ออำนวยตัวบ่งชี้การเคลื่อนย้ายเป้าหมายภาคพื้นดิน และการทำงานของเรดาร์ช่องเปิดสังเคราะห์
หม่อมเจ้าขจรจิรพันธ์ จิรประวัติ
หม่อมเจ้าขจรจิรพันธ์ จิรประวัติ (16 ตุลาคม พ.ศ. 2455 – 14 สิงหาคม พ.ศ. 2514) เป็นพระโอรสในพระเจ้าบรมวงศ์เธอ กรมหลวงนครไชยศรีสุรเดช กับหม่อมเจ้าสุมนมาลย์ จิรประวัติ
พระประวัติ
หม่อมเจ้าขจรจิรพันธ์ จิรประวัติ เป็นพระโอรสในพระเจ้าบรมวงศ์เธอ กรมหลวงนครไชยศรีสุรเดช กับหม่อมเจ้าสุมนมาลย์ จิรประวัติ ท.จ. (ราชสกุลเดิม โสณกุล) มีโสทรเชษฐา 1 องค์ คือ
มีเชษฐาและเชษฐภคินีต่างพระมารดาสี่องค์ ได้แก่
หม่อมเจ้าขจรจิรพันธ์ จิรประวัติ สิ้นชีพิตักษัยเมื่อวันที่ 14 สิงหาคม พ.ศ. 2514 สิริชันษา 59 ปี
เสกสมรส
หม่อมเจ้าขจรจิรพันธ์ จิรประวัติ เสกสมรสกับ หม่อมราชวงศ์กุลปราโมทย์ จิรประวัติ (ราชสกุลเดิม สวัสดิกุล) มีธิดา 1 คน คือ
ไข่ฟาแบร์เช
ไข่ฟาแบร์เช (яйца Фаберже; Fabergé egg) คือหนึ่งในงานตกแต่งอัญมณีรูปไข่ที่สร้างโดยห้องงานอัญมณีฟาแบร์เช (House of Fabergé) ระหว่างปี ค.ศ. 1885 จนถึงปี ค.ศ. 1917 งานส่วนใหญ่เป็นงานชิ้นเล็กที่เหมาะกับการให้เป็นของขวัญสำหรับเทศกาลอีสเตอร์
แต่ไข่ฟาแบร์เชที่มีชื่อเสียงที่สุดที่สร้างโดยห้องงานอัญมณีเป็นงานชิ้นใหญ่ที่สร้างให้แก่ซาร์อเล็กซานเดอร์ที่ 3 และ ซาร์นิโคลัสที่ 2 แห่งรัสเซีย ที่มีด้วยกันทั้งหมด 50 ชิ้น และ 43 ชิ้นได้ค้นพบแล้ว อีกสองชิ้นสร้างแล้วเสร็จ 1 ใบ อีกใบยังไม่เสร็จ ได้แก่ กลุ่มดาวสีน้ำเงินแห่งซาเรวิช  และ คาเรเลียนเบิร์ช สำหรับปี ค.ศ. 1917
ไข่ใบใหญ่เจ็ดใบสร้างให้แก่นักอุตสาหกรรมอเล็กซานเดอร์ เคลช์แห่งมอสโก
ประวัติ
การสร้าง “ไข่ฟาแบร์เช” เริ่มขึ้นเมื่อซาร์อเล็กซานเดอร์ที่ 3 มีพระราชประสงค์ที่มอบไข่อีสเตอร์ให้แก่จักรพรรดินีมาเรีย เฟโดโรฟนา (Empress Maria Fedorovna) ในปี ค.ศ. 1885 เพื่ออาจจะในพระราชวโรกาสฉลองครอบรอบ 20 ปีของการเสกสมรสระหว่างทั้งสองพระองค์ เชื่อกันว่าซาร์อเล็กซานเดอร์ทรงได้ความคิดมาจากไข่ที่เป็นของเจ้าหญิงวิลเฮลมีน มารี แห่งเดนมาร์กผู้เป็นพระปิตุจฉาของพระจักรพรรดินี ที่เป็นวัตถุที่ต้องพระทัยจักรพรรดินีมาเรียมาตั้งแต่ยังทรงพระเยาว์
ไข่ใบแรกที่สร้างที่เรียกกันว่า “ไข่ไก่” ทำด้วยทอง โดยมีเปลือกเป็นทองคำเคลือบเอนนาเมลขาวใสที่เปิดขึ้นมาเป็นสิ่งที่ทำให้ประหลาดใจสิ่งแรกที่เป็นไข่แดงทองคำสีเหลืองนวล ที่เปิดออกมาเป็นไก่ทองคำระบายหลากสี ที่เปิดได้ ภายในเป็นมงกุฎจักรพรรดิเพชรขนาดเล็กที่ภายในบรรจุจี้ทับทิม แต่เป็นที่น่าเสียดายที่สองอย่างหลังนี้สูญหายไป
จักรพรรดินีมาเรียทรงพอพระทัยกับของขวัญเป็นอันมาก จนพระราชสวามีต้องมีพระบรมราชโองการแต่งตั้งให้ฟาแบร์เชเป็น ‘ช่างทองผู้ได้รับการแต่งตั้งเป็นพิเศษแห่งจักรวรรดิ’ ปีต่อมาพระองค์ก็ทรงจ้างให้ฟาแบร์เชสร้างไข่ให้อีกใบหนึ่ง แต่หลังจากนั้น ปีเตอร์ คาร์ล ฟาแบร์เชผู้เป็นเจ้าของกิจการก็ได้รับอภิสิทธิ์ในการไข่อีสเตอร์สำหรับพระจักรพรรดิต่อมา การออกแบบก็เพิ่มความซับซ้อนขึ้นทุกปี ตามธรรมเนียมของตระกูลฟาแบร์เช แม้แต่พระเจ้าซาร์ก็ไม่ทราบว่าไข่จะออกมาในรูปใด ข้อแม้อย่างเดียวของการสร้างงานคือต้องประกอบด้วยสิ่งที่สร้างความประหลาดใจแก่ผู้ดู หลังจากการเสด็จสวรรคตของซาร์อเล็กซานเดอร์ที่ 3 ในปี ค.ศ. 1894 แล้ว ซาร์นิโคลัสที่ 2 พระราชโอรสก็ทรงมอบไข่ให้แก่ทั้งพระอัครมเหสีและพระราชชนนี
ในช่วงนี้ก็มิได้มีการสร้างไข่อยู่สองปี ในปี ค.ศ. 1904 และในปี ค.ศ. 1905 เพราะสงครามรัสเซีย-ญี่ปุ่น เมื่อแบบได้รับการอนุมัติจากฟาแบร์เชแล้ว ทีมช่างก็จะเริ่มทำงานประกอบไข่ขึ้น
ไข่อีสเตอร์สำหรับพระจักรพรรดิสร้างชื่อเสียงเป็นที่เลื่องลือให้แก่ฟาแบร์เช ผู้รับงานสร้างไข่ให้แก่ลูกค้าส่วนตัวที่เลือกสรรบ้างไม่กี่คน ที่รวมทั้งดัชเชสแห่งมาร์ลบะระห์, ตระกูลโนเบล, ตระกูลรอธไชลด์ และตระกูลยูซูพอฟ
พระยามงคลยศประเทศราช
พระยามงคลยศประเทศราช หรือ พระยามงคลวรยศ ทรงเป็นเจ้าผู้ครองนครน่าน องค์ที่ 56 และองค์ที่ 6 แห่งราชวงศ์ติ๋นมหาวงศ์ มีพระนามเดิมว่า เจ้าจันทปโชติ เป็นราชโอรส ในเจ้าอริยวงษ์ เจ้าผู้ครองนครน่าน องค์ที่ 52 ประสูติแม่เจ้าเมืองเชียงใหม่อัครเทวี และทรงเป็นพระนัดดาในพระเจ้าหลวงติ๋นมหาวงศ์ เจ้าผู้ครองนครน่าน องค์ที่ 51 และปฐมกษัตริย์แห่งราชวงศ์ติ๋นมหาวงศ์ ทรงครองเมืองน่าน ระหว่างปี พ.ศ. 2326 – พ.ศ. 2329
พระประวัติ
พระยามงคลยศประเทศราช หรือพระนามเดิม เจ้าจันทปโชต เป็นโอรสในเจ้าอริยวงษ์ ประสูติแต่ แม่เจ้าเมืองเชียงใหม่
พระยามงคลยศประเทศราช มีพระอนุชา และพระขนิษฐา ร่วมเจ้ามารดา รวม 5 พระองค์
ราชโอรส ราชธิดา
เจ้าพระยามงคลวรยศประเทศราช ทรงมีพระชายา 2 พระองค์ ราชโอรส และราชธิดา 5 พระองค์ ดังนี้
อิสริยยศ
ในช่วง พ.ศ. 2297- 2327 หัวเมืองล้านนาต่าง ๆ พยายามแข็งข้อต่อพม่า มีการสู้รบกันตลอดมา สมเด็จ พระเจ้าตากสินมหาราช สามารถโจมตีขับไล่พม่าออกจากเชียงใหม่เป็นผลสำเร็จเมื่อปี พ.ศ. 2317 แต่เมือง น่านยังตกอยู่ในฝ่ายพม่า เจ้าหลวงวิธูร เจ้าเมืองน่านถูกจับและถูกคุมตัวส่งไปยังกรุงธนบุรี (พ.ศ. 2321) เมืองน่านจึงไม่มีเจ้าผู้ครองนคร พม่าได้โอกาศจึงยกทัพเข้ามากวาดต้อนผู้คนในเมืองน่านไปอยู่ที่เชียงแสน ทำให้เมืองน่านถูกทิ้งร้างว่างเปล่า จนกระทั่งปี พ.ศ. 2326 พระบาทสมเด็จพระพุทธยอดฟ้าจุฬาโลกมหาราช ทรงแต่งตั้งให้เจ้าหนานจันทปโชติ โอรสในเจ้าหลวงอริยวงศ์ ที่รับราชการมาจนเป็นที่โปรดปราน ขึ้นเป็นพระยามงคลยศประเทศราช และให้กลับขึ้นมาครองเมืองน่าน เจ้ามงคลวรยศจึงไปตั้งมั่นอยู่ที่บ้านท่าปลา (เขตนครน่าน ในอดีต) ฝ่ายพม่าได้แต่งตั้งให้เจ้าอัตถวรปัญโญ นัดดาของเจ้ามงคลวรยศเป็นเจ้าเมืองน่าน ในปีต่อมาเช่นกัน โดยไปตั้งมั่นอยู่ที่เมืองเทิง (เขตนครน่าน ในอดีต) ส่วนเจ้าสมณะ อนุชาเจ้ามงคลวรยศ ไปตั้งอยู่ที่เวียงสา และในปี พ.ศ. 2329 เจ้าพระยามงคลยศประเทศราช ก็ได้ยกบ้านเมือง นครน่านให้เจ้าอัตถวรปัญโญ ปกครองสืบไป
รถโดยสารประจำทางในฮ่องกง
รถโดยสารประจำทางในฮ่องกง
ประเภท
รถโดยสารประจำทางในฮ่องกงมี 3 ประเภท ส่วนใหญ่เป็นรถสองชั้น
วัดฟุ้งประชาธรรมาราม
วัดฟุ้งประชาธรรมาราม เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในหมู่ที่ 7 บ้านดอนราวใหม่ ตำบลโรงเข้ อำเภอบ้านแพ้ว จังหวัดสมุทรสาคร ที่ดินตั้งวัดมีเนื้อที่ 28 ไร่ 2 งาน 43 ตารางวา
ประวัติ
วัดฟุ้งประชาธรรมารามหรือ วัดดอนราว ตั้งเมื่อวันที่ 22 สิงหาคม พ.ศ. 2516 โดยมีนางฟุ้ง จันทอง เป็นผู้ริเริ่มสร้างวัด เพราะเห็นว่าบริเวณนั้นขาดวัด ในระยะแรกบริจาคที่ดินจำนวน 10 ไร่ 1 งาน 53 ตารางวา ต่อมามีผู้บริจาคยกที่ดินเพิ่มให้และมีผู้มีศรัทธาซื้อเพิ่มอีก คณะกรรมการวัดและชาวบ้านเห็นพ้องต้องกันว่า เพื่อเป็นอนุสรณ์แก่นางฟุ้งจึงขอตั้งชื่อวัดว่า "วัดฟุ้งประชาธรรมาราม" วัดได้รับพระราชทานวิสุงคามสีมาเมื่อวันที่ 30 สิงหาคม พ.ศ. 2520 เขตวิสุงคามสีมากว้าง 40 เมตร ยาว 80 เมตร และได้มีพระทองอยู่ แสงพยับ มารักษาการเป็นรูปแรก ตั้งแต่ พ.ศ. 2510–2511 วัดได้เปิดสอนโรงเรียนพระปริยัติธรรมแผนกธรรมเมื่อ พ.ศ. 2512
อาคารเสนาสนะ
อาคารเสนาสนะประกอบด้วยอุโบสถ กว้าง 7.20 เมตร ยาว 17 เมตร สร้างเมื่อ พ.ศ. 2524 เป็นอาคารคอนกรีตเสริมเหล็ก ภายในประดิษฐานพระประธาน เป็นพระพุทธรูปปางมารวิชัย ขนาดหน้าตักกว้าง 39 นิ้ว สร้างเมื่อ พ.ศ. 2499 กุฏิสงฆ์ จำนวน 2 หลัง เป็นอาคารไม้ ศาลาอเนกประสงค์ กว้าง 18.40 เมตร ยาว 37.50 เมตร สร้างเมื่อ พ.ศ. 2533 เป็นอาคารคอนกรีตเสริมเหล็ก อาคารเสนาสนะอื่น ๆ ได้แก่ หอฉัน วิหารพระ หอระฆัง
งานประเพณี
ทางวัดได้จัดให้มีการทำบุญทั้ง 8 ค่ำ และ 15 ค่ำ มีการรักษาศีลอุโบสถ และจัดให้มีการแสดงธรรมเทศนาสอนประชาชน นอกจากนี้ยังมีการจัดงานในวันมาฆบูชา วันวิสาขบูชา วันอาสาฬหบูชา วันลอยกระทง วันขึ้นปีใหม่ วันพ่อแห่งชาติ วันตรุษจีน วันสงกรานต์ และวันสารท และยังเป็นสถานที่แข่งขันเรือประเพณีคลองวัดดอนราว
8 เทพอสูรมังกรฟ้า (ภาพยนตร์ พ.ศ. 2537)
เนื้อเรื่องย่อ
ในสำนักเทียนซานมีหยกทิพย์ และพลังเหนือโลกันตร์ที่ผู้ฝึกจะไม่แก่ ไม่ตาย เจ้าสำนักเซียนเหยาจื่อมีศิษย์น้อง 3 คน หวู่ชิงหยุน และสองพี่น้องฝาแฝด คือ หลี่ชิวซุ่ย และหลี่ชางไห่ ซึ่งทั้งสองต่างหลงรักเซียวเหยาจื่อ ขณะที่หวู่ชิงหยุน แอบหลงรักหลี่ชางไห่ เซียวเหยาจื่อจึงพาหลี่ชางไห่ไปอยู่บนยอดเขาวิเวก แต่เซียวเหยาจื่อกลับถูกวางยาพิษจากศิษย์ทรยศ ต้องใช้หยกทิพย์รักษา ซิจุ๊ เณรน้อยจากวัดเส้าหลินถูกเจ้าสำนักใช้ให้ขอความช่วยเหลือจากเซียวเหยาจือ โดยนำคัมภีร์เปลี่ยนเส้นเอ็นหยกหยกติดตัวไปด้วย แต่ถูกอาจื่อจับตัวไป เรื่องราวจะเป็นอย่างไรติดตามชมได้ใน 8 เทพอสูรมังกรฟ้า
ยศทหารกองทัพเรือฝรั่งเศส
ตารางข้างล่างต่อไปนี้คือข้อมูลเกี่ยวกับยศทหารของกองทัพเรือฝรั่งเศส
เปรียบเทียบยศทหารเรือ
ตารางข้างล่างต่อไปนี้คือข้อมูลเกี่ยวกับยศทหารเรือของประเทศที่เคยเป็นอดีตอาณานิคมฝรั่งเศส
กาลาทาซาไรสปอร์คูลือบือ (ฟุตบอล)
กาลาทาซาไรสปอร์คูลือบือ (Galatasaray Spor Kulübü) เป็นสโมสรฟุตบอลสโมสรหนึ่งจากเมืองอิสตันบูล ประเทศตุรกี (ฝั่งทวีปยุโรป) โดยเป็นแผนกหนึ่งของกาลาทาซาไรสปอร์คูลือบือซึ่งเป็นสโมสรกีฬาที่ใหญ่กว่า ก่อตั้งขึ้นในวันที่ 30 ตุลาคม ค.ศ. 1905 และเป็นสโมสรฟุตบอลที่เก่าแก่ที่สุดของตุรกี
กาลาทาซาไรเป็นสโมสรเดียวในตุรกีที่เคยได้ถ้วยยุโรป โดยชนะเลิศการแข่งขันยูฟ่ายูโรปาลีกและยูฟ่าซูเปอร์คัพ 2000 ปัจจุบันเล่นอยู่ในซือเปร์ลีก (ลีกฟุตบอลสูงสุดของตุรกี) และมีคู่แข่งประจำสโมสรคือเฟแนร์บาห์แช
เกล็ดแก้ว
เกล็ดแก้ว (Pearlscale; チンシュリン; โรมาจิ: chinshurin) เป็นปลาทองสายพันธุ์หนึ่งที่นิยมเลี้ยงกันในปัจจุบัน มีรูปร่างลักษณะ ตัวอ้วนกลมคล้ายลูกกอล์ฟ มีลักษณะเด่นคือ เกล็ดทุกเกล็ดจะปูดนูนออกมา จึงเป็นที่มาของชื่อเกล็ดแก้ว หัวมีขนาดเล็กมาก จนอาจนับได้ว่าเป็นปลาทองสายพันธุ์ที่มีหัวเล็กที่สุด ครีบหางแผ่กางออกแลดูสวยงาม สีสันของลำตัวมีมากมายหลากหลาย ทั้ง ขาว, น้ำตาล, เหลือง และส้ม และหลากหลายสีในตัวเดียวกัน  แต่ไม่พบปลาที่มีสีดำทั้งตัว และมีทั้งหัววุ้นและหัวมงกุฎ
เกล็ดแก้วเป็นปลาทองที่ชาวไทยเป็นผู้เพาะพันธุ์ขึ้นมาเป็นครั้งแรก แต่ทว่าไม่ปรากฏหลักฐานว่าผู้ใดเป็นผู้คิดค้นและทำไว้ตั้งแต่เมื่อไหร่
วัดบางโฉลงใน
วัดบางโฉลงใน เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในหมู่ที่ 2 บ้านเกาะบางโฉลง ตำบลบางโฉลง อำเภอบางพลี จังหวัดสมุทรปราการ มีที่ดินตั้งวัดเนื้อที่ 42 ไร่ 3 งาน 12 ตารางวา พื้นที่ตั้งวัดเป็นที่ราบลุ่มมีลักษณะเป็นเกาะเหลี่ยมน้ำล้อมรอบ ทิศเหนือและทิศตะวันออกจดคลองบางโฉลง ทิศใต้และทิศตะวันตกจดคลองอ้อมเกาะ
วัดสร้างเมื่อประมาณ พ.ศ. 2301 สมัยปลายกรุงศรีอยุธยา เดิมมีชื่อว่า วัดเกาะแก้วสว่างอารมณ์ ต่อมาเปลี่ยนชื่อมาเป็น "วัดบางโฉลงใน" เข้าใจว่าเพื่อให้มีนามตรงกับตำบลที่ตั้งวัด วัดได้รับพระราชทานวิสุงคามสีมาเมื่อวันที่ 2 กุมภาพันธ์ พ.ศ. 2499 วัดบางโฉลงในได้รับรางวัลจากกรมการศาสนา กระทรวงศึกษาธิการ 2 ครั้ง คือ วัดพัฒนาตัวอย่าง พ.ศ. 2540 และวัดพัฒนาตัวอย่างที่มีผลงานดีเด่น พ.ศ. 2544
วัดบางโฉลงในมีอุโบสถกว้าง 8.90 เมตร ยาว 17.50 เมตร ภายในประดิษฐานพระพุทธรูปปางมารวิชัย เป็นพระประธาน 2 องค์ กุฏิสงฆ์ 18 หลัง ศาลาการเปรียญไม้สัก หลวงพ่อเพ็ชร และพระสัมฤทธิ์รวม 2 องค์ นอกจากนี้ยังมีเจดีย์ใหญ่ 1 องค์ สร้างขึ้นมาพร้อมกับอุโบสถหลังเก่า
วัดมีประเพณีตักบาตรดอกไม้ ผู้ถือศีลและพุทธศาสนิกชนจะนำดอกไม้มาถวายพระสงฆ์ในวันเข้าพรรษา เพื่อพระสงฆ์ได้นำดอกไม้ไปกระทำพิธีสังฆกรรมในพระอุโบสถ ซึ่งถือปฏิบัติมาเป็นเวลากว่า 100 ปี โดยดอกไม้ที่นำมาตักบาตร ได้แก่ ดอกบัว ดอกมะลิ ดอกเข็ม ดอกเข้าพรรษา ดอกพุทธรักษา และดอกไม้อื่น ๆ ที่มีอยู่ในท้องถิ่น
ประเทศคูเวตในพาราลิมปิกฤดูร้อน 2020
ประเทศคูเวต จะได้เข้าร่วมแข่งขันกีฬาพาราลิมปิกฤดูร้อน ครั้งที่ 16 ค.ศ. 2020 (พ.ศ. 2563) ณ กรุงโตเกียว ประเทศญี่ปุ่น ระหว่างวันที่ 24 สิงหาคม - 5 กันยายน พ.ศ. 2564 คณะกรรมการพาราลิมปิกแห่งประเทศคูเวตได้ส่งทีมนักกีฬาที่ผ่านรอบคัดเลือกพาราลิมปิกแล้วทั้งหมด 1 คน เข้าร่วมการแข่งขันใน 1 ชนิดกีฬา
ตุ๊กแกตาเขียว
ตุ๊กแกตาเขียว หรือ ตุ๊กแกป่าไทย (Siamese green-eyed gecko; ) เป็นตุ๊กแกชนิดหนึ่ง มีรูปร่าง ลักษณะคล้ายตุ๊กแกบ้าน (G. gecko) ทั่วไป แต่มีรูปร่างเล็กกว่า มีส่วนหัวที่ยาวกว่า มีลวดลายที่เป็นระเบียบกว่าเป็นสีน้ำตาล และตามตัวและหางจะมีหนามเล็ก ๆ  มีจุดเด่น คือ มีดวงตาโตสีเขียว จะพบได้เฉพาะในถ้ำหินปูนในแถบจังหวัดสระบุรี และไม่กี่จังหวัดในพื้นที่ภาคกลาง ในประเทศไทยแห่งเดียวในโลกเท่านั้น
ออกหากินในเวลากลางคืน อาหารได้แก่ แมลงและสัตว์ต่าง ๆ ที่มีขนาดเล็กกว่า มีพฤติกรรมวางไข่บนต้นไม้ โดยจะวางไข่ได้เต็มที่ 2 ฟอง เท่านั้น โดยมีชื่อพ้องว่า Gekko taylori ที่ตั้งขึ้นเพื่อเป็นเกียรติแก่ เอ็ดเวิร์ด แฮร์ริสัน เทย์เลอร์ นักวิทยาสัตว์เลื้อยคลานและสัตว์สะเทินน้ำสะเทินบกชาวอเมริกัน
ปัจจุบัน เป็นสัตว์เลื้อยคลานชนิดหนึ่งที่หายาก ใกล้สูญพันธุ์
พระเจ้าทันใจ
พระเจ้าทันใจ หมายถึงพระพุทธรูปที่สามารถสร้างเสร็จภายใน 1 วัน พุทธศาสนิกชนจึงเชื่อว่ามีพระพุทธานุภาพ ที่จะสามารถบันดาลให้เกิดโชคลาภ และความสมปรารถนาได้ทันอกทันใจเมื่ออธิษฐานขอพร''
วัดพระเจ้าทันใจ
วัดพระเจ้าทันใจ:เป็นวัดสำคัญทางภาคเหนือ นิยมสร้างพระพุทธรูปที่เรียกว่า “พระเจ้าทันใจ” ซึ่งหมายถึง พระพุทธรูปที่ใช้เวลาสร้างได้สำเร็จภายใน 1 วัน กล่าวคือ จะเริ่มพิธีตั้งแต่หลังหกทุ่มเป็นต้นไป จนสามารถสร้างองค์พระได้สำเร็จก่อนพระอาทิตย์ตกดิน (ก่อนเวลา 18.00 น.) ของวันถัดไป ถ้าสร้างไม่เสร็จถือเป็นพระพุทธรูปธรรมดาทั่วไป และสามารถทำพิธีพุทธาภิเษกได้ในเย็นอีกวันหนึ่ง ทั้งนี้เนื่องจากการสร้างพระพุทธรูปนั้น มักจะมีขั้นตอน และพิธีกรรมที่ละเอียดซับซ้อน การสร้างพระพุทธรูป และสามารถทำพิธีพุทธาภิเษกได้สำเร็จภายใน 1 วัน จึงถือว่าเป็นเรื่องมหัศจรรย์ จึงเชื่อกันว่าเป็นเพราะพระพุทธานุภาพ และอานุภาพแห่งเทพยดาที่บันดาลให้พิธีกรรมสำเร็จโดยปราศจากอุปสรรค ดังนั้นพุทธศาสนิกชนจึงถือว่าพระเจ้าทันใจเป็นพระพุทธรูปที่จะบันดาลความสำเร็จให้แก่ผู้อธิษฐานขอพรได้อย่างทันอกทันใจ
การสร้างพระเจ้าทันใจนั้น มีลักษณะที่แปลกกว่าการสร้างพระพุทธรูปอื่นๆ กล่าวคือจะมีการบรรจุหัวใจพระเจ้า คล้ายกับหัวใจของมนุษย์ ตลอดจนการบรรจุวัตถุมงคลสิ่งของมีค่าไว้ในองค์พระพุทธรูปด้วย และในช่วงระยะเวลาที่กำลังปั้น จะต้องมีการเจริญพระพุทธมนต์ของพระสงฆ์ตลอดทั้งคืนจนสว่างด้วย
โดยทั่วไปพระเจ้าทันใจนิยมสร้างเป็นพระพุทธรูปปางมารวิชัย แต่วัดที่มีการสร้างพระเจ้าทันใจที่มีพระพุทธลักษณะต่างจากที่อื่นคือ วัดพระบรมธาตุหริภุญไชย ที่องค์พระเจ้าทันใจมีลักษณะเป็นพระพุทธรูปประทับยืน พระหัตถ์ทั้งสองวางซ้อนกันอยู่เบื้องหน้า
แม็กซ์
แมกซ์ หรือ แม็กซ์ (Max) สามารถหมายถึง
เขตหนองแขม
หนองแขม เป็นหนึ่งในห้าสิบเขตของกรุงเทพมหานคร สภาพพื้นที่โดยทั่วไปเป็นที่ราบลุ่ม สภาพเศรษฐกิจดั้งเดิมขึ้นอยู่กับการเกษตรกรรม แต่ปัจจุบันสภาพพื้นที่เปลี่ยนแปลงไป เนื่องจากชุมชนเมืองขยายตัวจากพื้นที่ชั้นใน มีผู้ย้ายถิ่นเข้ามาอยู่อาศัยและประกอบอาชีพมากขึ้น พื้นที่การเกษตรจึงเริ่มถูกเปลี่ยนแปลงเป็นสถานที่ราชการ สถานศึกษา โรงพยาบาล สาธารณสุข สถานีโทรทัศน์ โรงงานอุตสาหกรรม อาคารพาณิชย์ และหมู่บ้านจัดสรร
ที่ตั้งและอาณาเขต
เขตหนองแขมตั้งอยู่บนฝั่งธนบุรี (ทางตะวันตกสุดของกรุงเทพมหานคร) มีอาณาเขตติดต่อกับเขตการปกครองข้างเคียง เรียงตามเข็มนาฬิกา ดังนี้
ที่มาของชื่อเขต
บริเวณแขวงหนองแขมในอดีตมีสภาพเป็นที่ราบลุ่ม บางแห่งมีน้ำท่วมขังตลอด (หนองน้ำ) และมีต้นแขม (หญ้าขนาดสูงชนิดหนึ่ง) ขึ้นอยู่หนาแน่นเป็นพง ก่อนหน้านั้นเคยมีชื่อเรียกว่า "หนองน้ำแดง" แต่ถูกลืมไปแล้ว จนกระทั่งใน พ.ศ. 2413 พระวินัยธร (คำ) เจ้าอาวาสวัดเชิงเลน ตำบลบางช้าง อำเภอสามพราน เมืองนครปฐม ได้สร้างวัดขึ้นที่ริมหนองน้ำแห่งหนึ่งและตั้งชื่อวัดว่า "วัดหนองแขม" ตามลักษณะของพื้นที่ ส่วนชาวบ้านก็ได้ขุดบ่อไว้ริมหนองเพื่ออาศัยใช้น้ำจืดและเรียกว่า "บ่อหนองแขม"
ประวัติ
บริเวณหนองแขมซึ่งมีคลองภาษีเจริญตัดผ่านมีความเจริญและมีผู้คนเพิ่มขึ้น ใน พ.ศ. 2445 พระบาทสมเด็จพระจุลจอมเกล้าเจ้าอยู่หัวโปรดเกล้าฯ ให้จัดตั้ง อำเภอหนองแขม ขึ้นตรงต่อกระทรวงนครบาล เนื่องจากทรงเล็งเห็นว่า พื้นที่บริเวณดังกล่าวน่าจะเป็นศูนย์กลางการพัฒนาในย่านฝั่งตะวันตกของพระนครได้ โดยอำเภอหนองแขมสมัยนั้นแบ่งออกเป็น 4 ตำบล ได้แก่ ตำบลหนองแขม ตำแหน่งกำนันมีชื่อว่าขุนขจรหนองแขมเขตร์, ตำบลหนองค้างพลู มีขุนประเทศหนองแขมขันธ์เป็นกำนัน, ตำบลหลักหนึ่ง มีขุนหนองแขมกนิษฐศรเป็นกำนัน และตำบลหลักสอง มีขุนภิบาลเขตร์นครเป็นกำนัน ตั้งที่ว่าการอำเภออยู่หน้าโรงจับกัง (บ้านพักคนงาน) ของโรงสีเหลียงเฮงฮวดในปัจจุบัน จนถึง พ.ศ. 2452 จึงย้ายไปตั้งริมคลองภาษีเจริญฝั่งเหนือ บริเวณปากคลองมหาศร หมู่ที่ 5 ตำบลหนองแขม
ครั้นใน พ.ศ. 2472 ทางการได้ลดฐานะอำเภอหนองแขมลงเป็น กิ่งอำเภอหนองแขม ขึ้นกับอำเภอภาษีเจริญ จังหวัดธนบุรี กระทรวงมหาดไทยได้ยกฐานะท้องที่ริมคลองภาษีเจริญ (บางส่วน) ของตำบลหนองแขมขึ้นเป็นสุขาภิบาลหนองแขมใน พ.ศ. 2499 จนถึง พ.ศ. 2501 เมื่อสภาพท้องที่มีความเจริญมากขึ้น จึงมีพระราชกฤษฎีกาให้จัดตั้ง อำเภอหนองแขม ขึ้นอีกครั้ง ประกอบด้วยเขตการปกครองย่อย 3 ตำบล เนื่องจากตำบลหลักหนึ่งซึ่งภายหลังเปลี่ยนชื่อเป็นตำบลบางแคนั้น ยังคงอยู่ในการปกครองของอำเภอภาษีเจริญ
จนกระทั่งมีประกาศคณะปฏิวัติให้รวมจังหวัดธนบุรีกับจังหวัดพระนครเข้าด้วยกันเป็นนครหลวงกรุงเทพธนบุรีใน พ.ศ. 2514 และเปลี่ยนรูปแบบเป็นกรุงเทพมหานครใน พ.ศ. 2515 โดยยุบเลิกการปกครองท้องถิ่นแบบสุขาภิบาล รวมทั้งเปลี่ยนคำเรียกเขตการปกครองใหม่ อำเภอหนองแขมจึงได้รับการเปลี่ยนแปลงฐานะเป็น เขตหนองแขม และใน พ.ศ. 2521 ได้ย้ายที่ว่าการเขตจากปากคลองมหาศร มาตั้งที่หมู่ที่ 7 แขวงหนองค้างพลู ซึ่งเป็นที่ตั้งสำนักงานเขตปัจจุบัน
การแบ่งเขตการปกครอง
เขตหนองแขมแบ่งเขตการปกครองย่อยออกเป็น 2 แขวง ได้แก่ หมายเลขที่หายไปปัจจุบันคือแขวงในเขตบางแค
การคมนาคม
ทางสายหลักในพื้นที่เขตหนองแขม ได้แก่
ส่วนทางสายรองและทางลัด ได้แก่
สถานที่ราชการ
โดยปี พ.ศ. 2521 เขตหนองแขมได้ย้ายที่ทำการเดิมจากปากคลองมหาศรไปอยู่บริเวณริมถนนเพชรเกษม แขวงหนองค้างพลู ซึ่งได้รับการบริจาคที่ดินจำนวน 20  ไร่จากนายล้อม ฟักอุดม เพื่อใช้เป็นสถานที่ก่อสร้างที่ทำการสำนักงานเขตหนองแขมมาจนกระทั่งถึงปัจจุบัน สถานีตำรวจนครบาลหนองแขมเดิมตั้งอยู่ริมคลองภาษีเจริญฝั่งใต้ เป็นอาคารชั้นเดียว จะสร้างเมื่อใดนั้นไม่ปรากฏหลักฐานชัดเจน เพียงแต่ทราบว่ามีหัวหน้าสถานีมาตั้งแต่ พ.ศ. 2448 การคมนาคมสมัยก่อนจะใช้คลองเป็นหลัก ต่อมาเมื่อมีการก่อสร้างถนนมากขึ้น  ประชาชนก็เปลี่ยนไปอยู่ตามหมู่บ้านจัดสรรและตามริมถนนต่าง ๆ  สถานีตำรวจซึ่งตั้งอยู่ริมน้ำเริ่มให้บริการประชาชนไม่สะดวก  สถานที่ราชการก็คับแคบ ต้องต่อเติมอาคารด้านข้างสถานีเก่าเป็นห้องปฏิบัติการเพิ่มเติม และทางด้านหลังสถานี สร้างเป็นห้องแถวสำหรับเป็นที่พักอาศัยของข้าราชการตำรวจ ต่อมา ปี พ.ศ. 2520 กรมตำรวจได้จัดซื้อที่ดินริมถนนหนองแขม-บางบอน จำนวน 3 ไร่ จากนายชววุฒิสุข เจ้าของที่ดิน และในเวลาเดียวกัน เจ้าของที่ดินรายนี้ได้บริจาคเพิ่มเติมให้อีก 1 ไร่ โดยไม่คิดมูลค่า รวมที่ดิน 4 ไร่ เพื่อสร้างอาคารที่ทำการหลังใหม่
พ.ศ. 2523 กรมตำรวจได้จัดสรรงบประมาณสร้างอาคารที่พักอาศัย 5 ชั้น จำนวน 40 หลัง สำหรับเป็นที่พักของข้าราชการตำรวจ
ปี พ.ศ. 2529 ได้จัดสร้างสถานีตำรวจนครบาลหนองแขมหลังใหม่ (อาคารปัจจุบัน) 1 พฤษภาคม พ.ศ. 2530 ได้ย้ายที่ทำการจากอาคารหลังเก่า มาดำเนินการในอาคารหลังใหม่จนกระทั่งปัจจุบัน สถานีตำรวจนครบาลหนองค้างพลู ได้รับการจัดตั้งขึ้นตามประกาศกระทรวงมหาดไทย เรื่อง กำหนดหน่วยงาน เขตอำนาจการรับผิดชอบ และเขตพื้นที่ปกครองของหน่วยงานราชการในกรมตำรวจ (ฉบับที่ 20) พ.ศ. 2539 ณ วันที่ 12 มิถุนายน พ.ศ. 2539 โดยให้มีผลใช้บังคับเมื่อพ้นกำหนด 60 วัน นับตั้งแต่วันประกาศในราชกิจจานุเบิกษา จึงนับได้ว่าสถานีตำรวจนครบาลหนองค้างพลูเริ่มเปิดบริการประชาชนตั้งแต่วันที่ 2 สิงหาคม พ.ศ. 2539 เป็นต้นมา โดยแยกพื้นที่บางส่วนของสถานีตำรวจนครบาลหนองแขมออกมา เพื่อให้ประชาชนได้รับความสะดวก รวดเร็ว ในการติดต่อราชการ อีกทั้งการแบ่งพื้นที่ดังกล่าวให้เกิดประสิทธิภาพ ในการดูแล ความปลอดภัยในชีวิตและทรัพย์สินของประชาชนให้ได้ทั่วถึง
สถานศึกษา
สังกัดกรุงเทพมหานคร ได้แก่
สังกัดสำนักงานเขตพื้นที่การศึกษามัธยมศึกษา เขต 1 ได้แก่
สังกัดสำนักงานคณะกรรมการส่งเสริมการศึกษาเอกชน (ระดับประถม/มัธยมศึกษา) ได้แก่
สังกัดสำนักงานคณะกรรมการส่งเสริมการศึกษาเอกชน (ระดับอาชีวศึกษา) ได้แก่
โรงพยาบาล สาธารณสุข
ที่อยู่ 6 หมู่ที่ 4 ซอยหนองแขม-วัดศรีนวล 1 ถนนหนองแขม-วัดศรีนวล แขวงหนองแขม (สุดสายรถเมล์ปรับอากาศสาย 80) เป็นโรงพยาบาลที่เกิดจากความศรัทธาและร่วมมือร่วมใจจากประชาชน โดยเฉพาะพระครูสุนทรธรรมวิมล (หลวงพ่อทวีศักดิ์ ชุตินฺธโร อุทิศ) โดยได้รับการสนับสนุนบริจาคที่ดินจำนวน 6 ไร่ 72 ตารางวา จากคุณเสาวนีย์ วิไลจิตต์ รวมทั้งได้รับการสนับสนุนจากผู้มีจิตศรัทธาบริจาคเงิน วัสดุก่อสร้าง และอื่นๆ ให้ตั้งเป็นโรงพยาบาลและเปิดอย่างเป็นทางการ เมื่อวันที่ 19 พฤษภาคม 2532 จากนั้นเป็นต้นมาโรงพยาบาลก็ได้มีการพัฒนาทั้งทางด้านการแพทย์ สิ่งแวดล้อม เครื่องมืออุปกรณ์ในการให้บริการ รวมทั้งบุคลากรของโรงพยาบาล จนปัจจุบันกำลังพัฒนาไปสู่การเป็นโรงพยาบาลขนาด 200 เตียง เพื่อรองรับการให้บริการแก่ประชาชนเพิ่มมากขึ้น ตามนโยบายด้านเศรษฐกิจและสังคม
วงศ์ผักบุ้ง
วงศ์ผักบุ้ง หรือ (Convolvulaceae) เป็นวงศ์ของพืชมีดอก โดยมีสมาชิกที่โดดเด่นคือ มอร์นิงกลอรี ประกอบด้วย 60 สกุลและมากกว่า 1,650 สปีชีส์ ส่วนใหญ่เป็นไม้ล้มลุก ไม้เลื้อย ส่วนน้อยเป็นไม้ยืนต้นและไม้พุ่ม
บุรำปรัมปรา
บุรำปรัมปรา เป็นนวนิยายไทย จากบทประพันธ์โดยนามปากกาของ "พงศกร" ถูกนำมาสร้างเป็นละครโทรทัศน์ครั้งแรกเมื่อปี พ.ศ. 2558 เขียนบทโทรทัศน์โดย สติณญา กำกับการแสดงโดย ธรธร สิริพันธ์วราภรณ์ ดำเนินงานโดย บริษัท ทีวีซีน แอนด์ พิคเจอร์ จำกัด ควบคุมการผลิตโดย ณัฏฐนันท์ ฉวีวงษ์ นำแสดงโดย มาสุ จรรยางค์ดีกุล, ลักษณ์นารา เปี้ยทา และนักแสดงชั้นนำอีกมากมาย ออกอากาศทุกวันจันทร์ - พฤหัสบดี เวลา 19.05 - 19.50 น. และวันศุกร์ เวลา 18.45 - 19.30 น. ทางสถานีวิทยุโทรทัศน์ไทยทีวีสีช่อง 3 เริ่มตอนแรกวันที่ 9 พฤศจิกายน พ.ศ. 2558–5 มกราคม พ.ศ. 2559
เรื่องย่อ
เมื่อไฮโซสาวอย่าง นับดาว ประสบปัญหาชีวิตจนต้องหลบไปพักยังเกาะกลางทะเลอันดามัน ที่มีชื่อประหลาดอย่าง ‘เกาะกาวิน’ ซึ่งมี แสนสมุทร ชายหนุ่มสุดเท่เป็นเจ้าของรีสอร์ตสวย คุณหนูนับดาวไม่คิดหรอกว่าจะต้องพบพานกับเรื่องราวสุดแสนมหัศจรรย์ในชีวิต เมื่อเย็นวันนั้นเกิดพายุฝนกระหน่ำรุนแรง แล้วเธอกับแสนสมุทรลุยทะเลลงไปช่วยชีวิตของเด็กชายคนหนึ่งเอาไว้ ทุกอย่างคงจะผ่านไปด้วยดี ถ้าเด็กน้อยคนนั้นจะไม่แต่งตัวประหลาดนัก… ‘แล้วจัดแจงแต่งนุ่งหนังเสือให้ ครบเครื่องไตรครองประทานพระหลานขวัญ ผูกชฎาหนังรัดสะพัดพัน ฝนแก่นจันทน์เจิมมหาอุณาโลม’ “หนูชื่ออะไร ลูกเต้าเหล่าใครกันคะ” นับดาวถามด้วยความประหลาดใจ หากคำตอบที่ได้รับกลับทำให้หญิงสาวต้องตกตะลึงพรึงเพริด เมื่อเด็กน้อยที่ถูกคลื่นซัดจนเกือบจะจมหายเงยหน้าขึ้นแล้วตอบว่า “หนูชื่อ…สุดสาคร”
ลูกโป่ง (ปลาทอง)
ลูกโป่ง (Bubble eye; スイホウガン; โรมะจิ: Suihogan) เป็นสายพันธุ์ของปลาทองชนิดหนึ่ง ที่ปรากฏในปัจจุบัน เป็นปลาที่มีลักษณะเด่นที่เห็นได้ชัดเจนคือ มีถุงใต้ตาขนาดใหญ่ที่มีเส้นเลือดอยู่ภายใน ปูดยื่นออกมาทั้งสองข้างแลดูคล้ายลูกโป่ง จึงเป็นที่มาของชื่อ มีลักษณะลำตัวเรียวยาว ครีบทุกครีบสั้น ไม่มีครีบหลังซึ่งลักษณะดังกล่าวนี้คล้ายกับปลาทองอีกสายพันธุ์หนึ่งคือ สิงห์จีน, สิงห์ญี่ปุ่น และ รันชู
ลูกโป่ง เป็นปลาทองที่มีสายพันธุ์กำเนิดมาจากประเทศจีน นับว่าเป็นปลาทองอีกสายพันธุ์หนึ่งที่มีความเปราะบาง เลี้ยงยาก ทั้งนี้เพราะผู้เลี้ยงต้องคอยระวังมิให้ถุงใต้ตานั้นแตก ซึ่งอาจจะทำให้ปลาพิการหรือตายได้เลย เพราะปลาจะเสียการทรงตัวและติดเชื้อโรค ลูกโป่งนับว่าเป็นปลาทองที่มีสีสันหลากหลายมากที่สุดสายพันธุ์หนึ่ง เพราะมีทั้ง เหลือง, แดง, ขาว, เหลือง, ส้ม หรือหลากหลายสีสันในตัวเดียวหรือแม้กระทั่งน้ำตาลดำทั้งตัว
เมื่อยังเล็ก ถุงใต้ตาจะยังเล็กอยู่และจะโตขึ้นเรื่อย ๆ ตามอายุขัยปลา จนกระทั่งเจริญเติบโตเต็มที่เมื่ออายุได้ 2 ขวบปี ลูกโป่งมีอายุขัยเต็มที่ราว 5 ปี
แกรนด์ดยุกอ็องรีแห่งลักเซมเบิร์ก
แกรนด์ดยุกอ็องรีแห่งลักเซมเบิร์ก (16 เมษายน พ.ศ. 2498 –) เป็นพระโอรสพระองค์แรกในแกรนด์ดยุกฌ็องและเจ้าฟ้าหญิงโฌเซฟิน-ชาร์ล็อต เป็นพระราชนัดดาใน เลออปอลที่ 3 เป็นพระภาคิไนยใน อัลแบร์ที่ 2 ขึ้นครองราชย์เมื่อวันที่ 7 ตุลาคม พ.ศ. 2543 อภิเษกสมรสกับมาเรีย เตเรซา เมสเตรใน พ.ศ. 2524